Súradnice: 48°09′08″S 17°06′42″V﻿ / ﻿48,152115°S 17,11173°V﻿ / 48.152115; 17.11173

**Námestie slobody** je námestie v Bratislave v mestskej časti Staré Mesto. Je to jedno z najznámejších a najväčších námestí v Bratislave. Má rozmery približne 200 x 200 metrov.

História
--------

V stredoveku sa na mieste súčasného námestia nachádzali vinice. Námestie vzniklo pravdepodobne v 17. storočí, kedy tu bol postavený letný arcibiskupský palác, ktorý v súčasnosti slúži ako Úrad vlády Slovenskej republiky. Námestie bolo neskôr upravené ako trávnik, ktorý bol predelený stromoradím. Stromoradie sa nazývalo Kniežacie alebo *Fürstenallee* a *Hercegfasor*. Z výrazu Fürstenallee vzniklo slovo *Firšnál*.

Počas socializmu sa námestie volalo **Gottwaldovo námestie** na počesť prvého česko-slovenského komunistického prezidenta Klementa Gottwalda (1896 – 1953), ktorý mal od roku 1980 pomník v jednom z rohov námestia. Súsošie (plastika) Klementa Gottwalda obklopeného robotníkmi a robotníčkami mala výšku 6 m.

Do roku 1948 námestie bolo najväčším voľným priestorom v meste. V 40. a 50. rokoch 20. storočia tu bol postavený Poštový palác a budovy Slovenskej technickej univerzity (Strojnícka fakulta a Fakulta architektúry), čím sa námestie zo všetkých strán uzavrelo. Voľný priestor zmenil aj na parkovisko, ktoré však bolo málokedy využité.

Koncom 70. rokov 20. storočia pripravili v Projektovom ústave kultúry projekt námestia, ktorý ho zmenil na betónové námestie. Kvety aj trávniky sa ocitli v betónových kvetináčoch. Hotové dielo malo mať hodnotu 25 miliónov Kčs. Za účasti generálneho tajomníka ÚV KSČ a prezidenta ČSSR Gustáva Husáka bol 13. novembra 1980 odhalený pamätník a súčasne bolo námestie odovzdané verejnosti do užívania.

Nachádza sa tu tiež najväčšia fontána v Bratislave, Družba. Priemer fontány je 45 metrov a v jej strede je 9 metrová kovová plastiky lipového kvetu s hmotnosťou 12 ton. Od roku 2007 bola fontána mimo prevádzky.

Súčasnosť
---------

Toto námestie bolo jedným z prvých, ktoré boli po roku 1989 premenované na Námestie slobody, hoci oficiálnu platnosť nadobudlo toto premenovanie až 1. apríla 1991. V nedeľu 25. novembra 1990 jediným odstrelom pyrotechnici odstránili Gottwaldovo súsošie. Postupne ho nahradili dva nové pamätníky na námestí: pomník Karla Kryla (po 1994) a Gisi Fleischmann (2017).

V roku 2021 sa začala rekonštrukcia námestia, ktorej prvé fázy boli ukončené v lete 2023. V rámci obnovy došlo k rekonštrukcii fontány Družba a úprave jej bezprostredného okolia. Poškodenú dlažbu nahradil nový povrch, takzvané exteriérové terazzo, vytvorené recyklovaním pôvodnej dlažby a tiež dlaždíc z taveného čadiča, ktorými bola vydláždená samotná fontána. Vyvýšené zelené ostrovčeky okolo fontány sa zmenili na pobytové plochy. Prístup k niektorým bol debariérizovaný. Pred budovou fakulty vznikol priestor na organizáciu spoločenských podujatí a demonštrácií. Doplnili sa tiež nové stromy. V budúcnosti na námestí pribudne ďalšia zeleň, toalety a drobná občianska vybavenosť. Odstránenie bariér pre vstup do fontány sa však nie všetkým páči. "Kúpalisko nepatrí pred úrad vlády", napísal Jakub Lipták.

Pozri aj
--------

* Družba (fontána)

Súčasnosť
---------

V súčasnosti slúži na príležitostné koncerty a akcie, niekedy ako miesto demonštrácií a štrajkov.

Dopravné spojenie
-----------------

* Nám. slobody (STU)
	+
* Úrad vlády SR (Žilinská; Štefanovičova)
	+ 
	+
* Prezidentská záhrada (Nám. slobody)
	+
* Kollárovo nám.
	+ 
	+ (stav k 13. februáru 2023)

Galéria
-------

* Fontána DružbaFontána Družba
* 
* 
* 
*

Poznámky
--------

1. ↑  číslo 3
2. ↑  nepárne čísla 1, 9 – 13, 17 –29; čísla 6, 10, 12, 16, 24, 26
3. ↑  V rokoch 1933 – 1950 a 1990 – 1991 sa názov podľa starých pravidiel pravopisu písal *námestie Slobody*

Referencie
----------

1. 1 2   *Zoznam PSČ Slovenskej republiky* [online]. pscpsc.sk, [cit. 2017-01-30]. Dostupné online.
2. ↑   *Pravidlá slovenského pravopisu, 3. upravené a doplnené vydanie* [online]. Bratislava: Veda, 2000, [cit. 2017-01-30]. Dostupné online.
3. ↑   *Námestie Slobody* [online]. bratislava.sk, 2012-00-0, [cit. 2017-01-30]. Dostupné online.
4. ↑   *Abecedný zoznam ulíc Bratislavy a pomenovaných priestranstiev* [online]. Hlavné mesto SR Bratislava, rev. 2017-01-10, [cit. 2017-01-30]. Dostupné online. [nefunkčný odkaz]
5. ↑  HORVÁTH, Vladimír. *Bratislavský topografický lexikon*. Bratislava : Tatran, 1990. ISBN 80-222-0229-0.
6. ↑  LAB.SNG. *Ivan Matejka – Pomník Klementa Gottwalda pred odhalením* [online]. Web umenia, 1973, [cit. 2023-06-19]. Dostupné online.
7. 1 2   *V roku 1990 vyhodili bratislavské súsošie K. Gottwalda do vzduchu - fotografie - Vtedy* [online]. Vtedy.sk, [cit. 2023-06-19]. Dostupné online.
8. 1 2 3   *Gottwaldovo námestie v Bratislave v plnej paráde - fotografie - Vtedy* [online]. Vtedy.sk, [cit. 2023-06-19]. Dostupné online.
9. ↑  MORAVČÍK, Marek. *Námestie slobody mení podobu. Bude zelenšie, bezpečnejšie a bezbariérové* [online]. Petit Press a.s. [cit. 2023-06-12]. Dostupné online.
10. ↑   *Názvoslovné informácie č. 6* [online]. Slovenský úrad geodézie a kartografie, 1991, [cit. 2017-01-30]. Dostupné online.
11. ↑   *Karol Kryl: Mestský ústav ochrany pamiatok v Bratislave* [online]. muop.bratislava.sk, [cit. 2023-06-29]. Dostupné online.
12. ↑   *Verejný priestor* [online]. rtvs.sk, [cit. 2023-06-29]. Dostupné online.
13. ↑   *Po 16 rokoch bude v lete funkčná dominanta Bratislavy. Ponúkne aj osvieženie* [online]. TASR, 2023-04-13, [cit. 2023-06-12]. Dostupné online.
14. ↑   *Námestie Slobody* [online]. Metropolitný inštitút Bratislavy - mib.sk, [cit. 2023-06-19]. Dostupné online.
15. ↑  LIPTÁK, Jakub. *Kúpalisko nepatrí pred úrad vlády* [online]. www.postoj.sk, [cit. 2023-07-21]. Dostupné online.
16. ↑   *Dopravný podnik Bratislava* [online]. Bratislava: Dopravný podnik Bratislava, [cit. 2022-04-08]. Dostupné online.
17. ↑   Bratislava : Cestovné poriadky. *imhd.sk* (Bratislava: mhd.sk). Dostupné online [cit. 2022-04-08].
18. ↑   *Cestovné poriadky prímestskej autobusovej dopravy - ARRIVA Bratislava* [online]. arriva.sk, [cit. 2022-06-26]. Dostupné online.
19. ↑  Total Avengers s.r.o.. *Cestovné poriadky* [online]. idsbk.sk, [cit. 2022-06-26]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Námestie slobody (Bratislava)**

Externé odkazy
--------------

* Námestie slobody na mape Bratislavy